Milliy gvardiya qo‘mondoniga birinchi o‘rinbosar tayinlandi

Polkovnik Inomjon Ibrohimov O‘zbekiston Milliy gvardiyasi qo‘mondonining jamoat xavfsizligini ta’minlash bo‘yicha birinchi o‘rinbosari lavozimiga tayinlandi. Bu haqda Milliy gvardiya matbuot xizmati xabar berdi.

Tayinlovga qadar polkovnik Inomjon Ibrohimov Milliy gvardiya maxsus brigada komandiri lavozimida faoliyat yuritib kelgan.
Mazkur lavozimda 2020-yilning aprelidan buyon polkovnik Bekmurod Abdullayev ishlab kelayotgandi.
Eslatib o‘tamiz, 2020-yilning martida Toshkent shahar IIBB boshlig‘i general-mayor Rustam Jo‘rayev Milliy gvardiya qo‘mondoni etib tayinlangan edi.